《点绛唇（题西隐）》
宋代·赵彦端

好在苍苔，摩挲遗恨风还雨。一凉相与。片月生新浦。

天外离居，为我荪桡举。山如许。故人来否。岁晚鲈堪煮。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。